शाहरुख खान ने माथे पर तिलक लगाकर दिवाली की दी बधाई, तो बॉलीवुड एक्ट्रेस बोलीं- इस्लाम इतना कमजोर नहीं...  
शाहरुख खान ने तिलक लगाकर दी दिवाली की बधाई
फोटो पोस्ट कर फैन्स को किया विश
शबाना आजमी ने यूं दिया रिएक्शन
पूरा देश इस समय दिवाली (Diwali 2019) के रंग में रंगा हुआ है. फिल्मी सितारे भी इससे अछूते नहीं हैं. हाल ही में, बॉलीवुड के किंग यानी शाहरुख खान (Shah Rukh Khan) ने भी अपने अंदाज में देशवासियों को दिवाली की बधाई दी. शाहरुख खान ने अपने इंस्टाग्राम एकाउंट से एक फोटो शेयर की, जिसमें तीनों के माथे पर तिलक लगाया हुआ था. इस फोटो में अबराम (Abram) और गौरी खान भी उनके साथ थे. इस फोटो को शेयर करते हुए शाहरुख खान ने कैप्शन में फैन्स को दिवाली की शुभकामनाएं देते हुए लिखा, 'हैप्पी दिवाली सबको, आपकी जिंदगी भी रोशनी से भर जाए.'
#HappyDiwali to everyone. May your lives be lit up and happy.
A post shared by  Shah Rukh Khan (@iamsrk) on Oct 27, 2019 at 11:59am PDT

जैसे ही शाहरुख खान (Shah Rukh Khan) ने इस फोटो को अपने इंस्टाग्राम एकाउंट पर पोस्ट किया. ट्रेलर्स ने उन्हें ट्रोल करना शुरू कर दिया. अब बॉलीवुड की दिग्गज एक्ट्रेस शबाना आजमी (Shabana Azmi) दिवाली पर इस पोस्ट को लेकर उनके सपोर्ट में उतरीं हैं और ट्रोलर्स को करारा जवाब दे रही हैं. हाल ही में, शबाना आजमी ने ट्विटर हैंडल से एक ट्वीट किया है, जिसमें उन्होंने लिखा है, 'मैं इसे पढ़कर हैरान हूं कि शाहरुख खान की दिवाली की बधाई पर कट्टरपंथी इस्लामिक उन पर अपना गुस्सा निकाल रहे हैं, तिलक लगाने पर उन्हें 'नकली मुसलमान' कहा जा रहा है!...इस्लाम इतना कमजोर नहीं है कि उसे इस खूबसूरत भारतीय परंपरा से खतरा पैदा हो जाए. भारत की खूबसूरती इसकी गंगा जमुनी तहजीब में है.'
Appalled to read that @iamsrk Diwali greeting invites wrath of rabid Islamists, gets called a “False Muslim” for sporting a tilak!”FUNDOS get a life! Islam is not so weak that it stands threatened by what is a beautiful Indian custom.Indias beauty is in her GangaJamuni tehzeeb

शबाना आजमी (Shabana Azmi) ने इस तरह कट्टरपंथियों को जवाब दिया है, और शाहरुख खान (Shah Rukh Khan) को ट्रोल करने वालों की बोलती बंद करने का काम किया है. उनका यह ट्वीट खूब वायरल हो रहा है और लोग उनकी बात से सहमति भी जता रहे हैं. हालांकि इस मुद्दे पर अभी तक शाहरुख खान का कोई रिएक्शन नहीं आया है.